เมื่อวันที่ 9 สิงหาคม ที่ผ่านมา ช่วงเวลาประมาณ 17.30 น. ข้าพเจ้าเป็นผู้หนึ่งที่ใช้เส้นทางลัด ตัดจากจากถนนรัชดา ซอยข้างปั๊มเชลล์ เพื่อออกสู่ถนนพหลโยธิน ซอย 35 ซึ่งพบว่า ในวันดังกล่าวการจราจรติดขัดเป็นอย่างมาก นานนับชั่วโมง จนขับมาถึง บริเวณที่มีการก่อสร้างอาคารชุด (ข้างร้านสะดวกซื้อภายในซอย) พบรถบรรทุกคอนกรีต บริเวณที่ก่อสร้างเป็นจำนวนมากทำให้กีดขวางการจราจรทั้งรถปูนที่จอดขวางอยู่บนถนน และรถปูนที่เลี้ยวเข้า-ออก ทำให้การจราจรติดขัดนานนับชั่วโมง 
   ดังนั้น จึงขอให้เจ้าหน้าที่ผู้เกี่ยวข้อง โปรด ลงพื้นที่ตรวจสอบการก่อสร้าง และเข้มงวดเรื่องการจอดรถกีดขวางการจราจร รวมถึงการก่อสร้างที่มีผลกระทบต่อการจราจรภายในซอย จักเป็นพระคุณยิ่ง ครับ